Nogometna reprezentacija Malija

**Nogometna reprezentacija Malija** predstavlja Mali na međunarodnim nogometnim takmičenjima i pod kontrolom je nogometnog saveza Malija (*Fédération Malienne de Football*). Reprezentacija ima nadimak *Les Aigles* (bosanski: Orlovi).

Reprezentacija Malija je osam puta učestvovala na Afričkom kupu nacija. Najbolji plasman je ostvarila 1972. godine kada je zauzela drugo mjesto. Do sada se nije uspjela kvalificirati na Svjetsko prvenstvo u nogometu. Službeni stadion reprezentacije je Stade du 26 Mars.

## Historija 
Reprezentacija Malija je prvu utakmicu odigrala 13. aprila 1960. godine protiv Centralnoafričke Republike. Pobijedila je sa 4-3. Nogometni savez Malija je službeno priznat 1963. godine.

Reprezentacija Malija je na Afričkom kupu nacija 1972. godine igrala u finalu, međutim poražena je od Konga sa 3-2. Nakon toga nije uspjela da zabilježi ozbiljniji rezultat sve do 1994. godine kada je stigla do polufinala, taj uspjeh je ponovila 2002, 2004, 2012 i 2013. godine.

2000. godine je reprezentacija Malija je igrala svoje prve kvalifikacije za Svjetsko prvenstvo u nogometu koje se održalo u Južnoj Koreji i Japanu 2002. godine. Poražena je u preliminarnoj rundi od Libije sa 4-3.

Reprezentacija Malija do 23 godine se plasirala na Olimpijske igre 2004. godine koje su se održale u Grčkoj. U grupi je bila sa Južnom Korejom, Meksikom i Grčkom, te je zauzela prvo mjesto. U četvrtini finala je igrala protiv Italije, poražena je sa 1-0.

U kvalifikacijama za Svjetsko prvenstvo u nogometu 2006. godine je igrala preliminarnu rundu protiv Gvineje Bisao, te je bila bolja sa 4-1. U grupama je igrala sa Togom, Senegalom, Zambijom, Kongom i Liberijom. Zauzela je peto mjesto sa osam osvojenih bodova.

Na Afričkom kupu nacija 2010. godine je igrala u grupi sa Angolom, Alžirom i Malavijem. Završila je na trećem mjestu sa 4 osvojena boda. Dvije godine kasnije na Afričkom kupu nacija koje je bilo održano u Gabonu i Ekvatorijalnoj Gvineji reprezentacija Malija je stigla do polufinala u kojem je poražena od Obale Slonovače sa 1-0. 2013. godine na završnom turniru Afričkog kupa nacija ponavlja rezultat od prošle godine, ovaj putu u polufinalu biva poražena od Nigerije sa 4-1.

U kvalifikacijama za Svjetsko prvenstvo u Brazilu 2014. godine Mali se našao u grupi sa Alžirom, Beninom i Ruandom. Zauzeo je drugo mjesto sa osam osvojenih bodova.

## Uspjesi 
:**Afrički kup nacija :**
::*Drugoplasirani (1): 1972
:**Amilcar Cabral kup :**
::*Prvak (3): 1989, 1997, 2007
::*Drugoplasirani (4): 1971, 1981, 1987, 1988

## Trenutni sastav 
Datum: 19. novembar 2014.

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Selektori
* Ben Oumar Sy (1960&ndash;1966)
* György Tóth (1970)
* Karl-Heinz Weigang  (1970&ndash;1973)
* Nikolaï Golovko (1979&ndash;1987)
* Kidian Diallo (1989)
* Molobaly Sissoko (1993)
* Mamadou Keïta (1993&ndash;1997)
* Christian Sarramagna (1998&ndash;2000)

* Romano Mattè (2000&ndash;2001)
* Henryk Kasperczak (2001&ndash;2002)
* Christian Dalger (2002&ndash;2003)
* Henri Stambouli (2003&ndash;2004)
* Alain Moizan (2004)
* Mamadou Keïta (2004&ndash;2005)
* Pierre Lechantre (2005&ndash;2006)
* Christian Sarramagna (2006)

* Jean-François Jodar (2006&ndash;2009)
* Stephen Keshi (2008&ndash;2010)
* Alain Giresse (2010&ndash;2012)
* Amadou Pathé Diallo (2012)
* Patrice Carteron (2012&ndash;2013)
* Amadou Pathé Diallo (2013)
* Henryk Kasperczak (2013–)

## Reference 
## Vanjski linkovi 
* Službena stranica nogometnog saveza Malija 
* Mali  na FIFA.com

*